ایک حدیث میں ہے کہ رسول اللہ ﷺ نے فرمایا صدیقین چند ہیں ، ایک حبیب نجار جس کا قصہ سورۃ یٰسین میں ہے دوسرا مومن آل فرعون ، تیسرے ابوبکر صدیق اور یہ ان میں افضل ہیں ( قرطبی ، معارف ) خلاصہ التفاسیر جلد چہارم میں فتح محمد تائب رحمہ اللہ تعالیٰ صاحب تحریر فرماتے ہیں کہ اس مرد مومن کا نام حزقیل تھا ، ان کا پیشہ نجاری تھا ، ان ہی نے حضرت موسیٰ علیہ الصلاۃ والسلام کے لیے صندوق بنایا تھا ، جس میں حضرت موسیٰ علیہ الصلاۃ والسلام کی والدہ نے ان کو بند کرکے دریا میں ڈالدیا تھا اور یہ شخص آل فرعون سے تھا ، مصلحتاً اپنے ایمان کو مخفی رکھتا تھا ، ان کو بھی جادوگروں کے ساتھ سولی دیدی گئی تھی ۔
Entity: فرعون — Type: /person/monarch, /title, /person